CELEX: 62022CN0251
Language: mt
Date: 2022-04-08 00:00:00
Title: Kawża C-251/22 P: Appell ippreżentat fit-8 ta’ April 2022 minn Scania AB, Scania CV AB, Scania Deutschland GmbH mis-sentenza mogħtija mill-Qorti Ġenerali (L-Għaxar Awla, Awla Estiża) fit-2 ta’ Frar 2022 fil-Kawża T-799/17, Scania et vs Il-Kummissjoni

30.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/35
            
         
      Appell ippreżentat fit-8 ta’ April 2022 minn Scania AB, Scania CV AB, Scania Deutschland GmbH mis-sentenza mogħtija mill-Qorti Ġenerali (L-Għaxar Awla, Awla Estiża) fit-2 ta’ Frar 2022 fil-Kawża T-799/17, Scania et vs Il-Kummissjoni
      (Kawża C-251/22 P)
      (2022/C 213/47)
      Lingwa tal-kawża: l-Ingliz
      
         Partijiet
      
      
         Appellanti: Scania AB, Scania CV AB, Scania Deutschland GmbH (rappreżentanti: D. Arts, advocaat, F. Miotto, avocate, N. De Backer, advocate, C.E. Schillemans, advocaat, C. Langenius, S. Falkner, L. Ulrichs, P. Hammarskiöld, advokater)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti jitolbu li Qorti tal-Ġustizzja jogħġobha
      
                  —
               
               
                  tannulla parzjalment jew kompletament, is-sentenza appellata;
               
            
                  —
               
               
                  tannulla, kompletament jew parzjalment, Deċiżjoni tal-Kummissjoni C(2017) 6467 final tas-27 ta’ Settembru 2017 dwar proċeduri taħt l-Artikolu 101 TFUE u l-Artikolu 53 tal-Ftehim dwar iż-Żona Ekonomika Ewropea (ŻEE) (Każ AT.39824 – Trakkijiet) u/jew tannulla jew tnaqqas il-multi rilevanti;
               
            
                  —
               
               
                  jew tirrinvija l-kwistjoni quddiem il-Qorti Ġenerali sabiex din tiddeċidiha, u
               
            
                  —
               
               
                  tikkundanna lill-Kummissjoni Ewropea għall-ispejjeż fl-ewwel istanza u f’dan l-appell.
               
            
         Aggravji u argumenti prinċipali
      
      Insostenn tal-appell, l-appellanti jinvokaw l-erba’ aggravji li ġejjin:
      
                  1.
               
               
                  Fl-ewwel aggravju tagħhom, l-appellanti jsostnu li l-Qorti Ġenerali wettqet żball ta’ liġi, billi naqset milli tirrikonoxxi li l-Kummissjoni, billi adottat id-Deċiżjoni ta’ riżolviment (1) u wara kompliet l-investigazzjoni tagħha kontra Scania billi bbażat ruħha fuq l-istess tim tal-kawża, kisret l-Artikolu 41(1) tal-Karta tad-Drittijiet Fundamentali tal-Unjoni Ewropea, kif interpretat fil-ġurisprudenza tal-Qorti tal-Ġustizzja.
               
            
                  2.
               
               
                  Permezz tat-tieni aggravju tagħhom, l-appellanti jsostnu li l-Qorti Ġenerali wettqet żball ta’ liġi billi kkaratterizzat l-portata ġeografika tal-aġir fil-livell Ġermaniż bħala li jestendi għaż-ŻEE kollha, filwaqt li kien limitat għall-Ġermanja.
               
            
                  3.
               
               
                  Permezz tat-tielet aggravju, l-appellanti jsostnu li l-Qorti Ġenerali wettqet żball ta’ liġi, billi kkaratterizzat is-serje ta’ atti fit-tliet livelli differenti bħala ksur wieħed.
               
            
                  4.
               
               
                  Sussidjarjament, permezz tar-raba’ aggravju tagħhom, l-appellanti jsostnu li l-Qorti Ġenerali wettqet żball ta’ liġi, billi kkonfermat multa fir-rigward ta’ aġir preskritt.
               
            
         (1)  Deċiżjoni tal-Kummissjoni tad-19 ta’ Lulju 2016 li tirrigwarda proċediment skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE (Il-Każ AT.39824 — Trakkijiet).